
ประกาศองค์การบริหารส่วนตำบลหน้าถ้ำ
เรื่อง  รับสมัครสอบคัดเลือกบุคคลเพื่อจ้างเป็นพนักงานจ้าง
 ----------------------------------


ด้วยองค์การบริหารส่วนตำบลหน้าถ้ำ  จะดำเนินการสอบคัดเลือกบุคคลเพื่อจ้างเป็นพนักงานจ้างให้ดำรงตำแหน่งว่าง  ตามกรอบอัตรากำลังพนักงานจ้าง 4  ปี (พ.ศ. 2552 – 2555)  ปรับปรุงครั้งที่ 1  ประจำปีงบประมาณ 2555   ขององค์การบริหารส่วนตำบลหน้าถ้ำ  จำนวน  2  อัตรา 
 

ฉะนั้น  อาศัยอำนาจตามประกาศคณะกรรมการพนักงานส่วนตำบลจังหวัดยะลา เรื่อง  หลักเกณฑ์ และเงื่อนไขเกี่ยวกับพนักงานจ้าง  จึงประกาศรับสมัครสอบคัดเลือกบุคคลเพื่อจ้างเป็นพนักงานจ้างขององค์การบริหารส่วนตำบลหน้าถ้ำ  โดยมีรายละเอียด  ดังนี้
1. ประเภทพนักงานจ้าง


พนักงานจ้างตามภารกิจ   จำนวน  2  อัตรา



1.1 ตำแหน่ง  ผู้ช่วยเจ้าพนักงานจัดเก็บรายได้
จำนวน  1   อัตรา
 


1.2 ตำแหน่ง  ผู้ช่วยนายช่างไฟฟ้า

  
จำนวน  1  อัตรา
2. คุณสมบัติของผู้มีสิทธิสมัครสอบ


ผู้สมัครสอบคัดเลือกต้องมีคุณสมบัติทั่วไปและมีคุณสมบัติเฉพาะสำหรับตำแหน่ง  ดังนี้

      2.1 คุณสมบัติทั่วไป  ผู้สมัครสอบต้องมีคุณสมบัติทั่วไปและไม่มีลักษณะต้องห้ามดังต่อไปนี้
1. มีสัญชาติไทย
2. มีอายุไม่ต่ำกว่า  18  ปีบริบูรณ์   และไม่เกิน 60  ปี
3. เป็นผู้เลื่อมใสในการปกครองระบอบประชาธิปไตย อันมีพระมหากษัตริย์ทรงเป็น
ประมุข ตามรัฐธรรมนูญแห่งราชอาณาจักรไทย  ด้วยความบริสุทธิ์ใจ
4. ไม่เป็นผู้ดำรงตำแหน่งข้าราชการการเมือง
5.  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ หรือไร้ความสามารถหรือ
จิตฟั่นเฟือนไม่สมประกอบหรือเป็นโรคดังต่อไปนี้
1. โรคเรื้อนในระยะติดต่อที่ปรากฏอาการเป็นที่รังเกียจแก่สังคม
2. โรคเรื้อนในระยะอันตราย
3. โรคเท้าช้างในระยะที่ปรากฏอาการเป็นที่น่ารังเกียจแก่สังคม
4. โรคติดยาเสพติดให้โทษ
5. โรคพิษสุนัขบ้า
6. ไม่เป็นผู้อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อน ตาม
มาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
2

7. ไม่เป็นผู้บกพร่องในศีลธรรมอันดี  จนเป็นที่รังเกียจของสังคม
8. ไม่เป็นกรรมการพรรคการเมือง หรือเจ้าหน้าที่ในพรรคการเมือง
9. ไม่เป็นบุคคลล้มละลาย
10. ไม่เป็นผู้เคยต้องรับโทษจำคุก  โดยคำพิพากษาถึงที่สุดให้จำคุก  เว้นแต่โทษสำหรับ
ความผิดที่กระทำโดยประมาท  หรือความผิดลหุโทษ
 

11. ไม่เป็นผู้เคยถูกลงโทษ ให้ออก ปลดออก หรือไล่ออก จากรัฐวิสาหกิจหรือหน่วยงานอื่นของรัฐ


12. ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมาย ว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
 

13. ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมาย ว่าด้วยระเบียบบริหารงานบุคคลส่วนท้องถิ่นหรือตามกฎหมายอื่น


14. ไม่เป็นผู้เคยกระทำการทุจริตในการสอบเข้ารับราชการ

2.2 คุณสมบัติเฉพาะตำแหน่ง  ผู้สมัครสอบคัดเลือกตำแหน่งใดจะต้องเป็นผู้มีคุณสมบัติเฉพาะสำหรับตำแหน่งนั้น  (รายละเอียดตามเอกสารแนบท้ายประกาศ) 
     
3. วัน เวลา และสถานที่รับสมัคร



ให้ผู้ประสงค์ที่จะสมัครเข้ารับการคัดเลือกขอยื่นใบสมัครด้วยตนเอง  ได้ที่ทำการองค์การบริหารส่วนตำบลหน้าถ้ำ  อำเภอเมืองยะลา  จังหวัดยะลา  ตั้งแต่วันที่  6 – 15  กุมภาพันธ์  2555 เวลา  08.30 – 16.30 น. ในวันและเวลาราชการ  (เว้นวันหยุดราชการ)  โดยผู้สมัครจะต้องกรอกใบสมัครด้วยตนเองและลงลายมือชื่อรับรองสำเนาถูกต้องในเอกสารที่กำหนดทุกฉบับ
4. เอกสารและหลักฐานที่จะต้องนำมายื่นในการสมัคร


4.1 รูปถ่ายหน้าตรงไม่สวมหมวก และไม่ใส่แว่นตาดำ  ขนาด  1  นิ้ว  (ถ่ายครั้งเดียวไม่เกิน  1  ปี)   (นับจากวันเปิดรับสมัคร)  จำนวน  3  รูป  และให้ผู้สมัครติดรูปถ่ายในใบสมัคร  จำนวน 1  รูป ติดรูปถ่ายในบัตรประจำตัวสอบ  จำนวน  2  รูป


4.2 สำเนาทะเบียนบ้าน  



จำนวน    1    ฉบับ


4.3 สำเนาบัตรประจำตัวประชาชน

จำนวน    1    ฉบับ



4.4 ใบรับรองแพทย์ปริญญา  ซึ่งแสดงว่าไม่เป็นโรคที่ต้องห้ามตามกฎ ก.พ. ฉบับที่ 3 (พ.ศ. 2535) หรือตามประกาศที่คณะกรรมการกลางพนักงานส่วนตำบลกำหนด  ซึ่งออกให้ไม่เกิน 1  เดือน นับแต่วันที่ตรวจร่างการ  จำนวน  1  ฉบับ
 

4.5 สำเนาหลักฐานการศึกษาที่ใช้ในการสมัคร ได้แก่ ใบประกาศนียบัตร/ ปริญญาหรือระเบียนแสดงผลการเรียน อย่างหนึ่งอย่างใด ที่แสดงว่าเป็นผู้มีคุณวุฒิการศึกษาตรงตามคุณสมบัติเฉพาะ
สำหรับตำแหน่งที่สมัคร  จำนวน  1  ฉบับ  โดยจะต้องสำเร็จการศึกษาและได้รับอนุมัติจากผู้มีอำนาจอนุมัติภายในวันที่ปิดรับสมัคร คือวันที่  15  กุมภาพันธ์  2555

4.6 สำเนาภาพถ่ายหลักฐานอื่น ๆ เช่น ทะเบียนสมรส  ใบเปลี่ยนชื่อตัว ชื่อสกุล (ถ้ามี) จำนวน  1  ฉบับ


4.7  ค่าธรรมเนียมในการสมัคร  100  บาท  ทุกตำแหน่ง



4.8 สำเนาภาพถ่ายเอกสารทุกชนิดตามข้อ 4.2 – 4.6  ให้ใช้กระดาษขนาด A4 เท่านั้น


สำหรับการรับสมัครสอบครั้งนี้  ให้ผู้สมัครสอบตรวจสอบและรับรองว่าเป็นผู้มีคุณสมบัติทั่วไป และมีคุณสมบัติเฉพาะสำหรับตำแหน่ง  ตรงตามประกาศรับสมัครสอบ และหากภายหลักปรากฏว่า ผู้สมัครสอบรายใดมีคุณสมบัติดังกล่าวไม่ครบถ้วน   คณะกรรมการสรรหาและเลือกสรรบุคคลเป็นพนักงานจ้างตามภารกิจ  ปฏิบัติหน้าที่พนักงานขับรถยนต์  สังกัดองค์การบริหารส่วนตำบลหน้าถ้ำ  จะถือว่าเป็นผู้ขาดคุณสมบัติในการรับสมัครสอบ และไม่มีสิทธิได้รับการบรรจุและแต่งตั้งให้ดำรงตำแหน่ง
5. ประกาศรายชื่อผู้มีสิทธิเข้าสอบ  วันสอบ  เวลาสอบและสถานที่สอบ


องค์การบริหารส่วนตำบลหน้าถ้ำ  จะประกาศรายชื่อผู้มีสิทธิเข้ารับการสอบคัดเลือก วัน เวลา สถานที่ ดำเนินการสอบคัดเลือก  ภายในวันที่   16  กุมภาพันธ์  2555  ณ  ที่ทำการองค์การบริหารส่วนตำบลหน้าถ้ำ  อำเภอเมืองยะลา  จังหวัดยะลา
6. หลักสูตรและวิธีการสอบคัดเลือก

พนักงานจ้างตามภารกิจ  คัดเลือกโดยการสอบข้อเขียน และสอบสัมภาษณ์ ทดสอบความรู้ความสามารถและคุณลักษณะที่เหมาะสมต่อการปฏิบัติงาน  


หลักสูตรที่ใช้ในการคัดเลือก  ตำแหน่ง ผู้ช่วยเจ้าพนักงานจัดเก็บรายได้  และตำแหน่ง  ผู้ช่วยนายช่างไฟฟ้า

1. ความรู้ความสามารถทั่วไป  (สอบข้อเขียน  100  คะแนน)


- ความรู้ความสามารถทั่วไป



- พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงปัจจุบัน



- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542  และที่แก้ไขเพิ่มเติมจนถึงปัจจุบัน



- ระเบียบสำนักนายกรัฐมนตรีว่าด้วยงานสารบรรณ พ.ศ. 2526  และที่แก้ไขเพิ่มเติม พ.ศ. 2548


2. ภาคความเหมาะสมสำหรับตำแหน่ง (สอบสัมภาษณ์  100  คะแนน)  ทดสอบความเหมาะสมโดยวิธีการประเมินความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน   พฤติกรรมที่ปรากฏทางอื่นของผู้สมัครสอบจากการสัมภาษณ์ เพื่อพิจารณาความเหมาะสมในด้านต่าง ๆ  เช่น  ความรู้ที่ให้ประโยชน์เกี่ยวกับการปฏิบัติงานในหน้าที่ความสามารถ ประสบการณ์ ท่วงทีวาจา อุปนิสัย อารมณ์  การปรับตัวเข้ากับผู้ร่วมงาน เป็นต้น
4
7. เกณฑ์การตัดสิน


ผู้ที่ถือว่าได้รับการคัดเลือกจะต้องได้คะแนนในการสอบในแต่ละภาคที่สอบไม่ต่ำกว่าร้อยละ 60 
8. การประกาศขึ้นบัญชีผู้สอบคัดเลือกได้
             
8.1 การประกาศขึ้นบัญชีผู้สอบคัดเลือกได้ ที่ทำการองค์การบริหารส่วนตำบลหน้าถ้ำ จะประกาศโดยเรียงลำดับที่จากผู้สอบคัดเลือกได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากันให้ผู้ได้รับเลขประจำตัวสมัครเข้ารับการคัดเลือกก่อนเป็นผู้ที่อยู่ในลำดับที่สูงกว่า


8.2 การขึ้นบัญชีผู้สอบได้จะขึ้นบัญชีเป็นเวลา 1 ปี นับตั้งแต่วันที่ขึ้นบัญชี แต่ถ้ามีการคัดเลือกอย่างเดียวกันอีก และได้ขึ้นบัญชีผู้ได้รับการคัดเลือกได้ใหม่แล้ว  บัญชีผู้ได้รับการคัดเลือกได้ในครั้งนี้เป็นอันยกเลิก


8.3 ผู้สอบคัดเลือกได้และได้ขึ้นบัญชีสอบคัดเลือกได้ ถ้ามีกรณีอย่างหนึ่งดังต่อไปนี้ เป็นอันยกเลิกการขึ้นบัญชีผู้สอบคัดเลือกได้ คือ



8.3.1 ผู้นั้นขอสละสิทธิ์รับการบรรจุแต่งตั้งในตำแหน่งที่สอบคัดเลือกได้



8.3.2 ผู้นั้นไม่มารายงานตัว เพื่อรับการบรรจุแต่งตั้งภายในวัน เวลา ที่องค์การบริหารส่วนตำบลกำหนด เว้นแต่มีความจำเป็นและได้มีหนังสือส่งทางไปรษณีย์รับลงทะเบียน



8.3.3 ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่จะบรรจุแต่งตั้งในตำแหน่งที่สอบได้



8.3.4 ผู้นั้นได้รับการบรรจุและแต่งตั้งในตำแหน่งที่สอบไปแล้ว ให้ยกเลิกบัญชีผู้นั้นไว้ในบัญชี ผู้สอบคัดเลือกได้ทุกบัญชีในการสอบครั้งเดียว
9. ระยะเวลาการจ้าง


- พนักงานจ้างตามภารกิจจ้างไม่เกิน  4  ปี


10. การบรรจุพนักงานจ้าง
 

ผู้สอบคัดเลือกได้จะได้รับการบรรจุและแต่งตั้งตามลำดับ ให้บัญชีผู้สอบคัดเลือกได้ในแต่ละตำแหน่งตามตำแหน่งว่างขององค์การบริหารส่วนตำบลหน้าถ้ำ  สำหรับพนักงานจ้างตามภารกิจ  ต้องขอความเห็นชอบจากคณะกรรมการพนักงานส่วนตำบลจังหวัดยะลา ก่อน  
จึงประกาศมาเพื่อทราบโดยทั่วกัน
                                      ประกาศ  ณ  วันที่   27   เดือน  มกราคม    พ.ศ.  2555

             (นายชัชพงศ์  เพชรกล้า)




                นายกองค์การบริหารส่วนตำบลหน้าถ้ำ
ผนวก ก. ตำแหน่งรับสมัครสอบคัดเลือกบุคคลเพื่อจ้างเป็นพนักงานจ้างตามภารกิจ แยกเป็น
สำนัก/ส่วน
แนบท้ายประกาศองค์การบริหารส่วนตำบลหน้าถ้ำ  ลงวันที่  27  มกราคม  2555
	ลำดับที่
	พนักงานจ้าง/ตำแหน่ง
	อัตราค่าตอบแทน
	หมายเหตุ

	1.
	ส่วนการคลัง
พนักงานจ้างตามภารกิจ
ตำแหน่ง ผู้ช่วยเจ้าพนักงานจัดเก็บรายได้
	7,460.-บาท
	1  อัตรา

	2.

	ส่วนโยธาน
พนักงานจ้างตามภารกิจ
ตำแหน่ง ผู้ช่วยนายช่างโยธา

	7,460.-บาท

	1  อัตรา



ผนวก ข. ตำแหน่งรับสมัครสอบคัดเลือกบุคคลเพื่อจ้างเป็นพนักงานจ้างตามภารกิจ แยกเป็น
สำนัก/ส่วน
แนบท้ายประกาศองค์การบริหารส่วนตำบลหน้าถ้ำ  ลงวันที่  27  มกราคม  2555
พนักงานจ้างตามภารกิจ
 

1.  ตำแหน่ง  ผู้ช่วยเจ้าพนักงานจัดเก็บรายได้
      

อัตราค่าตอบแทน  เดือนละ  7,460.-บาท
ลักษณะงานที่ปฏิบัติ


ปฏิบัติงานที่ค่อนข้างยากเกี่ยวกับการพิจารณาแบบแสดงรายการ    คำร้อง  คำขอ
คำอุทธรณ์หลักฐานแสดงกรรมสิทธิ์ในทรัพย์สิน  หรือรายการอื่น ๆ ที่เกี่ยวข้องเพื่อประเมินภาษี  ตรวจแบบแสดงรายการและเอกสารแนบเรื่อง  ตรวจสอบรายละเอียดต่าง ๆ คำนวณภาณี  ค่าปรับเงินเพิ่ม  แจ้งการผลประเมิน  คำชี้ขาดการอุทธรณ์ชี้แจงให้เหตุผลและเสนอความเห็นเกี่ยวกับการจัดเก็บภาษีอากร  เช่น  ภาษีโรงเรือนและที่ดิน  ภาษีบำรุงท้องที่    ภาษีป้าย    ค่าธรรมเนียมใบอนุญาตควบคุมกิจการค้า    ค่าธรรมเนียมใบอนุญาตควบคุมการแต่งผม  ค่าธรรมเนียม     ใบอนุญาตการทำน้ำแข็งเพื่อการค้า   ค่าธรรมเนียมใบอนุญาตตั้งตลาดเอกชน     และใช้เครื่องขยายเสียง  ค่าธรรมเนียมตรวจรักษาโรค  ค่าธรรมเนียมเก็บขยะมูลฝอย  ค่าธรรมเนียมขน สิ่งปฏิกูล  ค่าธรรมเนียมควบคุมการก่อสร้างอาคาร  ค่าธรรมเนียมอื่น ๆ ตามข้อบังคับตำบล  ค่าปรับผู้ละเมิดกฎหมายและข้อบังคับตำบล  ค่าอากรการฆ่าสัตว์  ค่าธรรมเนียมโรงฆ่าสัตว์  ค่าธรรมเนียมโรงพักสัตว์  ค่ารับจ้างฆ่าสัตว์  ค่าเช่าอาคารพาณิชย์  ค่าเช่าโรงมหรสพ  ค่าเช่าตลาดสด  ค่าเช่าแผงลอย  ค่าที่วางขายของในที่สาธารณะ  ดอกเบี้ยเงินฝากกองทุนส่งเสริมกิจการเทศบาลและเงินฝากธนาคาร  ค่าจำหน่วยเวชภัณฑ์  คำร้องต่าง ๆ ค่าธรรมเนียมการโอนสิทธิการเช่า  และค่าชดเชยต่าง ๆ เป็นต้น  รับเงินหรือควบคุมการรับเงินโดยใกล้ชิด  ควบคุมหรือจัดทำทะเบียนต่าง ๆ เก็บรักษาหรือค้นหาเอกสารหลักและเรื่องของผู้เสียภาษีอากร  ค่าธรรมเนียมและรายได้อื่น  สอดส่องตรวจตราเร่งรัดภาษีอากร  ค่าธรรมเนียมต่าง ๆ และรายได้อื่นค้างชำระ  ควบคุมหรือดำเนินงานเกี่ยวกับการรวบรวมข้อมูลเพื่อจัดทำรายงานและปฏิบัติหน้าที่เกี่ยวข้อง
คุณสมบัติเฉพาะสำหรับตำแหน่ง
1. ได้รับประกาศนียบัตรวิชาชีพเทคนิค (ปวท.), อนุปริญญาหรือเทียบเท่าได้ไม่ต่ำกว่านี้ทางบัญชี พณิชยการ เลขานุการ การตลาด การขาย การธนาคารและธุรกิจการเงิน การจัดการ การบริหารธุรกิจ คอมพิวเตอร์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
2. ได้รับประกาศนียบัตรวิชาชีพชั้นสูง (ปวส.), หรือเทียบเท่าได้ไม่ต่ำกว่านี้ทางบัญชี 
พณิชยการ เลขานุการ การตลาด การขาย การธนาคารและธุรกิจการเงิน การจัดการ การบริหารธุรกิจ คอมพิวเตอร์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
---------------------------------------------
2
พนักงานจ้างตามภารกิจ
 

2.  ตำแหน่ง  ผู้ช่วยนายช่างไฟฟ้า
      

อัตราค่าตอบแทน  เดือนละ  7,460.-บาท
ลักษณะงานที่ปฏิบัติ


ปฏิบัติงานที่ค่อนข้างยากเกี่ยวกับงานช่างไฟฟ้าที่ค่อนข้างมีความยุ่งยากทางเทคนิค ตามที่ได้รับมอบหมาย เช่น ตรวจ ทดสอบ สร้างส่วนประกอบ ซ่อม ประกอบดัดแปลง แก้ไข  ติดตั้งและบำรุงรักษาเครื่องจักร เครื่องมือ เครื่องใช้ที่เกี่ยวกับไฟฟ้าที่ต้องใช้ความละเอียดแม่นยำและเทคนิคพอสมควร ช่วยคำนวณรายการ และประมาณราคาในการดำเนินงานดังกล่าว รวบรวมข้อมูลและประวัติการซ่อมและปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง


1. ได้รับประกาศนียบัตรวิชาชีพเทคนิค หรือเทียบได้ไม่ต่ำกว่านี้ทางเทคนิควิศวกรรมไฟฟ้า เทคนิคเครื่องเย็นและปรับอากาศ อิเล็กโทรนิกส์  หรือทางอื่นที่ ก.ท.กำหนดไว้ใช้เป็นคุณสมบัติเฉพาะสำหรับตำแหน่งนี้ได้หรือ


2. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ทางช่างไฟฟ้า ช่างเครื่องเย็นและปรับอากาศ อิเล็กโทรนิกส์หรือทางอื่นที่ ก.ท.กำหนดว่าใช้เป็นคุณสมบัติเฉพาะสำหรับตำแหน่งนี้ได้
------------------------------------------------

